title: مبارك لبكاي
text: مبارك لبكاي تولد ف قبيلة بني عتيق (اث حتيݣ) ف بني يزناسن نهار 18 أبريل 1907، بضبط فمدينة بركان. قرا ف "مدرسة بركان" لي راها تتسمى درك ثانوية أبي الخير وكاينة فمدينة بركان  وزاد قرأ ف لمدرسة لعسكرية ديال مكناس ودخل ل لجيش لفرانساوي، ؤشارك معاهوم ف لحرب لعالامية تانية ؤطلع لݣراد ديال ليوطنون-كولونيل. ف لحرب، لبكاي تصاب ب جروح خطيرة ؤمشات ليه رجل ف واحد لمهمة ف فرانصا. مور لحرب، ولا باشا ديال صفرو، ؤقدم ستيقالتو ف 1953 ملي فرانصا نفات سلطان محمد بن يوسف. لبكاي كان عنصر مهم ف لمفاوضات معا فرانصا باش يرجع سلطان ف نونبر 1955.